Peuter brand dood in plakkershut | Maroela Media
'n Tweejarige dogtertjie is dood nadat 'n brand Maandagaand by 'n informele nedersetting in Bonela in KwaZulu-Natal uitgebreek het. Twee seuntjies, onderskeidelik ses en sewe jaar oud, het ook ernstige brandwonde in die voorval opgedoen.
Shawn Herbst, woordvoerder van Netcare 911, het gesê paramedici is gisteraad na die Blinkbonnieweg- informele nedersetting ontbied waar drie kinders uit 'n brandende plakkershut gebring is.
Die dogtertjie is op die toneel dood verklaar terwyl die seuntjies op die toneel behandel is voordat hulle na 'n hospitaal geneem is vir verdere mediese behandeling.
Die oorsaak van die brand sal deur die toepaslike owerhede ondersoek word, het Herbst gesê.
En wat van die ouers? is hierdie ook 'n geval waar die kinders alleen gelaat is?
mag daar ook 'n saak van moord teenoor die ouers ge-open word
Nou sal dit weer 'n geweeklaag (vanweë die verlies aan "SASSA-pay") wees terwyl die OUERS aanspreeklik gehou moet word vir die kind se dood en ander twee kinders se beserings (waarvoor die belastingbetaler nou weer moet uitvurk t.o.v. hospitaal- en rehabilitasie-onkoste). Daar word ook net mooi nooit geleer nie!!!